安察洛堤打同胞主意 想簽國米中堅
2024年04月21日 23:03
東網電視
更多新聞短片
巴斯東尼成為皇馬收購目標。(Getty Images)
皇馬今季備受防線傷兵問題困擾,兩位中堅艾達米列達奧、阿拉巴都曾經重傷長抖,其中阿拉巴自上年12月之後一直缺陣,加上拿祖費南迪斯將於今夏離隊,據悉教練安察洛堤計劃今夏收購國際米蘭中堅巴斯東尼,補充防線實力。
意大利《都靈體育報》指國際米蘭近年陷入財困,加上今屆歐聯16強出局,令收入減少,需要出售主力填數,其中最大機會賣走巴斯東尼、馬古斯杜林,因此引起皇馬注意,有意趁機收購巴斯東尼。
呢位25歲意大利國腳身高1米90,唔止制空力強,並擁有不俗技術,擅長由後場組織攻勢,相信適合西甲風格。不過,國米將巴斯東尼標價為8,000萬歐元(約6.7億港元),皇馬願唔願意接受,成為疑問。
除咗巴斯東尼之外,里爾18歲中堅約羅都係皇馬收購目標。